भीख मांग कर गुजारा कर रहे कुवैत में फंसे चार भारतीय
आईएसआई नेटवर्क के बारे में रक्षा मंत्रालय को अलर्ट
भारत-पाकिस्तान के रिश्तों को नया मोड़ देने का वक्त: शरीफ
रूसी हमलों में 180 बच्चों सहित 792 लोगों की मौत
कुवैत में करीब तीन साल पहले अवैध डीजल के कारोबार के आरोप में गिरफ्तार किए गए चार भारतीय भुखमरी के दौर से गुजर रहे हैं। हालात यहां तक पहुंच गए हैं कि उनको भीख मांग कर गुजारा करना पड़ रहा है। इन्होंने ट्वीट तथा ईमेल करके पीएमओ से मदद की अपील की है।
गिरफ्तार किए गए युवकों में पठानकोट के सवीश सिंह, पश्चिम बंगाल के जाबर अली, राजस्थान के राम स्वरूप और बिहार के राजेश कुमार हैं। इन लोगों को कुवैत पुलिस ने 13 मई 2013 को जनन नामक समुद्री जहाज समेत काबू किया था। पुलिस का आरोप है कि उक्त जहाज के जरिए अवैध रूप डीजल का कारोबार किया जाता था, जहाज जब पकड़ा गया तब उसमें भारी मात्रा में डीजल मिला था।
ट्वीट और ईमेल के जरिए उक्त युवकों ने बताया कि वे लोग जहाज पर सीमैन का काम करते हैं, लेकिन उनको पता नहीं कि जहाज में आने वाला डीजल अवैध है। उनका कहना है कि जहाज का मालिक ईरान निवासी गनीफ है और कैप्टन मसूद खालिक है। युवकों के मुताबिक पुलिस ने उनको गिरफ्तार कर एक घर में नजरबंद करके रखा है। न तो खाने-पीने की कोई व्यवस्था है और न ही दवा व कपड़ों की व्यवस्था। युवकों के मुताबिक आसपास के लोगों से मांग कर जो कुछ मिल जाता है उसी पर वे लोग गुजारा कर रहे हैं। युवकों ने पीएमओ से अपील की है कि इराक सरकार के जरिए उनकी भी रिहाई के लिए दबाव बनाएं, ताकि वे लोग सही-सलामत वतन लौट सकें।
एजेंसी|नई दिल्ली
केंद्रीय गृह मंत्रालय ने पाकिस्तानी खुफिया एजेंसी आईएसआई की ओर से चलाए जा रहे कथित जासूसी नेटवर्क के बारे में रक्षा मंत्रालय को अलर्ट किया है। नौकरी के मौके और वित्तीय मदद मुहैया कराने का लालच देकर आईएसआई पूर्व सैनिकों का इस्तेमाल की कोशिश कर रही है।
इंटेलिजेंस इनपुट के आधार पर गृह मंत्रालय ने चेताया है कि उत्तर भारत में पूर्व सैनिकों का एक फर्जी संगठन तैयार किया गया है। इस संगठन ने पहले कुछ पूर्व सैनिकों की मदद की। फिर धीरे-धीरे उसकी दिलचस्पी विभिन्न रक्षा प्रतिष्ठानों की जानकारी हासिल करने में हो गई। संगठन के कुछ प्रमोटरों ने तो कुछ पूर्व सैनिकों से यह भी कहा कि वह अपने सेवारत साथियों के संपर्क में रहें। क्षेत्र की संरचना के बारे में सूचनाएं इकट्ठा करने की कोशिश करें। सूत्रों ने यह भी बताया कि गृह मंत्रालय ने रक्षा मंत्रालय से मामले की जांच कर उचित कार्रवाई करने को कहा है। एक जासूसी नेटवर्क के मामले में चल रही जांच के बीच गृह मंत्रालय ने रक्षा मंत्रालय को यह अलर्ट किया है। इसी नेटवर्क के जरिए वायुसेना के बर्खास्त अफसर रंजीत केके ने आईएसआई से संवेदनशील सूचनाएं साझा की थीं। रंजीत को दिल्ली पुलिस ने गिरफ्तार किया है।
बेरुत | सीरिया में तीन महीने से चल रहे रूसी हवाई हमलों में 2,300 लोग मारे गए हैं। इनमें 180 बच्चों सहित 792 सिविलियन शामिल हैं। आईएस तथा अन्य आतंकी गुटों के खिलाफ इस अभियान में आईएस के 655 आतंकी मारे गए हैं।
यह जानकारी ब्रिटेन स्थित सीरियन ह्यूमन राइट्स ऑब्जरवेटरी ने बुधवार को दी। इसके अनुसार अमेरिका समर्थित विद्रोहियों तथा अल-कायदा के सीरियाई गुट अल-नुसरा फ्रंट के भी 924 आतंकी मारे गए हैं। अल-नुसरा फ्रंट आईएस के खिलाफ संघर्षरत है। पिछले हफ्ते एम्नेस्टी इंटरनेशनल और अमेरिकी विदेश विभाग ने भी कहा था कि रूसी हमले में बड़ी संख्या में बच्चों और आम नागरिक मारे जा रहे हैं। उधर, रुस ने बताया है कि 28-29 दिसंबर को रूसी लड़ाकू विमानों ने सीरिया में 121 उड़ानें भरीं। इन्होंने 424 ठिकानों को निशाना बनाया।
रूसी विमानों ने रक्का के बाहर हमले कर कई इमारतों को तबाह कर दिया। इनके अलावा अलेप्पाे, इदलिब, लताकिया, हामा, होम्स, दरा और दैर-अजोर प्रांतों में भी आतंकी ठिकानों पर हमले किए।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva